## Pravilnik o izobrazbi zaposlenika u kaznionicama i zatvorima Uprave za zatvorski sustav Ministarstva pravosuđa, uprave i lokalne samouprave

### NN 81/2002 (9.7.2002.), Pravilnik o izobrazbi zaposlenika u kaznionicama i zatvorima Uprave za zatvorski sustav Ministarstva pravosuđa, uprave i lokalne samouprave

# MINISTARSTVO PRAVOSUĐA, UPRAVE I LOKALNE SAMOUPRAVE

1335

Na teme­lju članka 32. stavka 15. Zakona o
izvršava­nju kazne zatvora (»Narodne novine«, broj: 128/99., 55/00., 59/00.,
129/00., 59/01. i 67/01.) ministrica pravosuđa, uprave i lokalne samouprave
donosi

## PRAVILNIK

### O IZOBRAZBI ZAPOSLENIKA U KAZNIONICAMA I ZATVORIMA UPRAVE ZA ZATVORSKI SUSTAV MINISTARSTVA PRAVOSUĐA, UPRAVE I LOKALNE SAMOUPRAVE

Članak
1.

Ovim
Pravilnikom uređuje se organizacija, oblici i program izobrazbe zaposlenika u
kaznionicama i zatvorima Uprave za zatvorski sustav Ministarstva pravosuđa,
uprave i lokalne samouprave (u da­lj­njem tekstu: zaposlenici).

Članak
2.

Izobrazba
zaposlenika organizira se na uvodnom, teme­ljnom i dopunskom tečaju.

Članak
3.

Uvodni
tečaj pohađaju svi zaposlenici odmah po primitku u državnu službu, odnosno na
rad radi upoznava­nja s poslovima iz nadležnosti i djelokruga Uprave za
zatvorski sustav Ministarstva pravosuđa, uprave i lokalne samouprave (u da­lj­njem
tekstu: Uprava za zatvorski sustav), a provodi ga mentor u kaznionici ili
zatvoru kroz pet radnih dana u traja­nju od jednog sata dnevno.

Mentor
može biti upravite­lj kaznionice ili zatvora, ili drugi službenik visoke
stručne spreme koje­ga on odredi.

Program
uvodnog tečaja sadrži osnove ustrojstva Uprave za zatvorski sustav, teme­ljne
propise koji uređuju ­njezin djelokrug, nadležnosti i specifičnosti poslova
pojedinog radnog mjesta zaposlenika.

Članak
4.

Teme­ljni
tečaj pohađaju vježbenici koji su prim­ljeni u državnu službu za službenika
pravosudne policije odjela osigura­nja u kaznionici ili zatvoru Uprave za
zatvorski sustav, nakon najma­nje tri mjeseca vježbeničkog staža radi osposob­ljava­nja
za samostalno obav­lja­nje poslova u zatvorskom sustavu i za polaga­nje
stručnog ispita za zva­nje u pravosudnoj policiji.

Članak
5.

Program
teme­ljnog tečaja obuhvaća zakonske i druge propise kojima je utvrđeno
ustrojstvo, djelokrug i nadležnost Uprave za zatvorski sustav, osnove kaznenog
prava i postupka, metode postupa­nja sa zatvorenicima i malo­ljetnicima te
posebna zna­nja i vje­štine za obav­lja­nje stručnih poslova iz djelokruga
odjela osi­gura­nja u kaznionicama i zatvorima (pravosudna policija).

Članak
6.

Teme­ljni
tečaj sastoji se od teorijske nastave, vježbi i praktičnog rada a provodi se u
Centru za izobrazbu Uprave za zatvorski sustav (u da­lj­njem tekstu: Centar).

Nakon
završenog tečaja polaznik tečaja polaže stručni ispit za najniže zva­nje
stručne spreme s kojom je prim­ljen u državnu službu. Ispit se sastoji iz
pisanog i usmenog dijela, a polaže se pred ispitnim povjerenstvom od najma­nje
tri člana.

Polaznik
se za uspjeh na ispitu, ovisno o iskazanom zna­nju, ocje­njuje ocjenom »dovo­ljan«,
»dobar«, »vrlo dobar« i »odličan« a za neuspjeh »nedovo­ljan«.

Članak
7.

Polaznik
teme­ljnog tečaja koji je na ispitu ocije­njen ocjenom »nedovo­ljan« iz najviše
dva predmeta, može ponovno pristupiti polaga­nju ispita iz tih predmeta u roku
od trideset dana.

Polaznik
tečaja koji s nastave izostane opravdano 1/6 od ukupno predviđenog fonda
nastavnih sati i više, ponovit će tečaj. Zbog posebno opravdanih zdravstvenih
razloga može se dozvoliti polaga­nje (provjera uspješnosti pohađa­nja tečaja)
ispita bez ponav­lja­nja tečaja polazniku koji s nastave opravdano izostane do
1/6 od ukupno predviđenog fonda sati. Odluku o polaga­nju ispita donosi
povjerenstvo koje čine: upravite­lj Centra, tajnik Centra i jedan od predavača
na tečaju koje­g odredi ravnate­lj Uprave za zatvorski sustav (u da­lj­njem
tekstu: ravnate­lj).

Članak
8.

Uvjere­nje
o završenom teme­ljnom tečaju i uspjehu na ispitu Centar uručuje polazniku i
dostav­lja Središ­njem uredu Uprave za zatvorski sustav i kaznionici, odnosno
zatvoru u kojem je polaznik u službi.

Obrazac
uvjere­nja o završenom teme­ljnom tečaju i uspjehu na ispitu sastavni je dio
ovog Pravilnika.

Nakon
položenog stručnog ispita za zva­nje službenik pravo­sud­ne policije prijavit
će se za polaga­nje državnog stručnog ispita.

Članak
9.

Polaznik
tečaja koji ne položi stručni ispit za zva­nje u pravosudnoj policiji nije
ispunio poseban uvjet za radno mjesto ovlaštene službene osobe i prestaje mu
državna služba s danom polaga­nja ispita.

Članak
10.

Dopunski
tečaj organizira se za državne službenike ovlaštene službene osobe Uprave za
zatvorski sustav, radi stjeca­nja dodatnih ili specijalističkih zna­nja koja su
potrebna za obav­lja­nje stručnih poslova iz djelokruga Uprave za zatvorski
sustav.

Dodatna
ili specijalizirana izobrazba može se provoditi i izvan zatvorskog sustava na
stručno ili znanstveno nastavnim oblicima koja organiziraju znanstvene i
stručne ustanove, udruge ili tijela državne vlasti.

Članak 11.

Ravnate­lj, na prijedlog upravite­lja
Centra, donosi Program izobrazbe na tečaju i rješe­nje kojim se utvrđuje
organizacija tečaja, predavači i ispitno povjerenstvo.

Odluku o upućiva­nju na izobrazbu u skladu
sa stavkom 2. članka 10. ovog Pravilnika, na prijedlog ravnate­lja, donosi
ministar nadležan za poslove pravosuđa.

Članak 12.

Predavač na tečaju može biti službenik
visoke stručne spreme, s najma­nje pet godina rada u zatvorskom sustavu ili va­njski
suradnik odgovarajuće struke i posebnih zna­nja.

Va­njskim suradnicima i predavačima
pripada naknada koju određuje ministar nadležan za poslove pravosuđa.

Članak 13.

Ovaj Pravilnik primje­njuje se i na
izobrazbu zaposlenika odgojnih zavoda.

Članak 14.

Ovaj Pravilnik stupa na snagu osmog dana
od objave u »Narodnim novinama«.

Klasa: 011-01/02-01/47
Urbroj: 514-08-02-2
Zagreb, 27. lip­nja 2002.

Ministrica
**Ingrid Antičević Marinović, v. r.**

Pravilnik, NN 81/2002-1335